

**ikt.sz.:** **0008-029-2018-TIT-R**

**A Magyar Tudományos Akadémia Létesítménygazdálkodási Központ**

**Üzemeltetési Osztály**

**pályázatot hirdet**

**műszaki diszpécser**munkakör ellátására

**A közalkalmazotti jogviszony időtartama:**

* + határozatlan idejű közalkalmazotti jogviszony
	+ próbaidő: 4 hónap

**Foglalkoztatás jellege:**

* + teljes munkaidő

**A munkavégzés helye:**

Budapest

**Feladatkör:**

1. Munkáját az Üzemeltetési Osztály vezetője irányításával, de szakmailag önállóan végzi.
2. Ellenőrzi az épületfelügyeleti rendszerbe kötött berendezések működését, szükség esetén beavatkozik, vagy beavatkozást kér a villanyszerelő és épületgépész karbantartó személyzettől.
3. Az épületben lévő akadémiai intézetek munkáját üzemeltetési oldalról támogatja, feléjük szükség esetén jelzést, értesítést küld. Fogadja a hibabejelentéseket.
4. Az épület műszaki berendezéseinek karbantartási szerződéseinek megkötésében közreműködik az Üzemeltetési Osztállyal.
5. Átvezeti a karbantartási szerződések megtörténtét.
6. A meghibásodott műszaki berendezések saját személyzet általi javítását, külsős partnertől történő javítás megrendelését koordinálja, figyelemmel a garanciális kötelezettségekre.
7. Az épület berendezéseinek működtetése során kiemelt feladat az energetikai szempontú hatékony működtetés.
8. A gépészeti és elektromos épületfelügyeleti rendszerek működtetése, kezelése az igények, illetve a hatékonysági szempontok figyelembe vételével.

**Illetmény és juttatások:**

Az illetmény megállapítására és a juttatásokra alapvetően a közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

* + épületgépészeti, villamossági vagy energetikusi felsőfokú, vagy min. 15 éves középfokú műszaki végzettség,
	+ MS Office irodai alkalmazások felhasználói szintű ismerete,
	+ hasonló területen szerzett, legalább 2 éves szakmai gyakorlat,
	+ magyar állampolgárság,
	+ cselekvőképesség,
	+ büntetlen előélet.

**Előnyt jelent:**

* + létesítménygazdálkodással, ingatlanok fejlesztésével kapcsolatos további képzettség és/vagy gyakorlat,
	+ épületfelügyeleti rendszer működtetésében való jártasság,
	+ energetikusi képzettség, végzettség,
	+ üzemeltetési szoftver (FM szoftver) használatának ismerete.

**A pályázatnak tartalmaznia kell:**

* + magyar nyelvű szakmai önéletrajzot,
	+ motivációs levelet,
	+ iskolai végzettséget, képesítést tanúsító okiratok fénymásolatát,
	+ nyilatkozatot arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul.

**A pályázat benyújtása:**

* + A pályázatokat elektronikus úton kell beküldeni az MTA LGK részére fabian.andrea@lgk.mta.hu e-mail címre.
	+ Kérjük feltüntetni a beosztás megnevezését: „álláspályázat: műszaki diszpécser”.

**A pályázat benyújtásának határideje:**

* + 2018. szeptember 30.

**A pályázat elbírálásának határideje:**

* + 2018. október 05.

**A munkakör betölthetőségének időpontja:**

* + A munkakör a pályázatok elbírálását követően azonnal betölthető.

**A pályázati kiírás közzétételének helye, ideje:**

* + MTA honlap – [www.mta.hu](http://www.mta.hu) – 2018. szeptember 03.
	+ MTA LGK honlap – [www.lgk.mta.hu](http://www.lgk.mta.hu) – 2018. szeptember 03.
	+ www.kozigallas.hu – 2018. szeptember 03.

**Megjegyzés**:

* + Nyugdíjasokat csak a nyugdíjuk szüneteltetése mellett tudunk alkalmazni.